cyanic-selkie/wikianc huggingface dataset:
Jakob Tengström
Arvokkaita lähdejulkaisuja
Tengström jatkoi kirkkohistoriaan liittyvää julkaisutoimintaa vielä piispanakin. Ennen piispaksi nimitystä häntä oli kannustettu kokoamaan martikkeli Suomen papistosta. Piispaksi tultuaan Tengström pyysikin lääninrovasteilta tietoja, joista tuomiokapitulinnotaari Nils Magnus Tolpo kokosi teoksen Åbo stifts matrikel (1807). Aineisto osoittautui niin antoisaksi, että Tengström ryhtyi täydentämään sitä uusin kiertokirjein. Uurastuksen tuloksena oli Tengströmin kolmas merkittävä kirkkohistoriallinen teos, vuosina 1820–1822 ilmestynyt Turun hiippakunnan papiston toimintaa ja palkkausta koskeva Afhandling om presterliga tjenstgörningen och aflöningen i Åbo Erke-Stift. Aineiston kerääminen oli siten kestänyt puolitoista vuosikymmentä. Niteitä teoksessa on kolme (581 + 815 + 850 sivua). Teos sisältää myös tietoja esimerkiksi seurakuntien alkuvaiheista, alkuperäisiä asiakirjoja ja hyviä hakemistoja. Teoksella on arvostettu asema Suomen kirkkohistorian tutkimuksessa. Tengström julkaisi myös tuomiokapitulin kiertokirjeiden liitteinä Suomen kirkkohistoriaa valaisevia asiakirjoja. Tengströmin kuoleman jälkeen tätä työta jatkoi hänen vävynsä Wilhelm Gabriel Lagus, joka julkaisi myös Tengströmin alulle paneman tuomiokapitulin kiertokirjekokoelman Samling af domkapitlets i Åbo cirkulärbref ifrån 1564–1700
Aivottomuus
Anenkefaliasta kärsivältä lapselta puuttuvat isoaivot. Jäljellä oleva aivojen osa on usein paljas, ilman luun tai nahan peittoa. Aivoton lapsi on useimmiten kuurosokea, tajuton ja kykenemätön tuntemaan kipua. Isoaivojen puuttumisen vuoksi hänellä ei ole mahdollisuutta saavuttaa tilaa, jota nykytietämyksen mukaan pidetään tietoisuutena. Hän saattaa kuitenkin refleksinomaisesti hengittää taikka reagoida ääneen tai kosketukseen. Ainoa anenkefaliaan käytettävissä oleva hoito on elintoimintojen ylläpitäminen.
Torsten Thure Renvall
Torsten Thure Renvall (23. lokakuuta 1817 Turku – 16. lokakuuta 1898 Turku) toimi Turun arkkipiispana vuosina 1884–1898.
Joseph Süß Oppenheimer
Elämä
Joseph Süß Oppenheimer syntyi Heidelbergissä vuonna 1698 varakkaan ja arvostetun juutalaisen kauppiasperheen lapseksi. Vuodesta 1713 vuoteen 1717 hän matkusteli laajalti ja kävi Amsterdamissa, Wienissä ja Prahassa. Tuon ajan lainsäädäntö rajoitti tarkasti juutalaisten harjoittamia ammatteja: heille oli sallittua ennen kaikkea kaupankäynti ja pankkitoiminta. Süß Oppenheimer päätti omistautua jälkimmäiselle. Matkoilta palattuaan hän alkoi toimia Pfalzissa ruhtinaiden ja suuromistajien taloudellisena neuvonantajana ja pankkiirina. Hän lainasi huomattavia rahasummia useille velkaantuneille porvareille ja aatelisille, joille muut pankkiirit eivät enää myöntäneet lainaa. Hänen lainojensa korko oli tavanomaista korkeampi, mikä toi hänelle koronkiskurin maineen. Lainaustoimintansa myötä Süß Oppenheimer onnistui myös solmimaan tärkeitä suhteita, mikä auttoi häntä nousemaan yhteiskunnallisesti merkittäviin asemiin.
Karl Alexanderin noustessa Württembergin valtaistuimelle herttuakunnan talous oli surkeassa jamassa. Asiaa ei auttanut se, että Karl Alexander oli tottunut ylelliseen elämään. Hän halusi luoda Württembergiin Ranskan mallin mukaisen loisteliaan ja edustavan hovin. Parantaakseen valtionkassan tilaa ja rahoittaakseen Karl Alexanderin suunnitelmia Süß Oppenheimer aloitti suurisuuntaiset talousuudistukset. Nämä hän toteutti täysin tuon ajan merkantilistisen talouspolitiikan hengessä. Tämä perustui ennen kaikkea vientikaupan tukemiseen, valtion investointeihin ja talouspolitiikan pikkutarkkaan säätelyyn. Süß Oppenheimer perusti Württembergiin tupakka-, silkki- ja posliinitehtaan. Hän perusti myös Württembergin ensimmäisen pankin, jonka hän itse omisti. Rahoittaakseen investoinnit ja lisätäkseen valtion varallisuutta Süß Oppenheimer otti käyttöön uusia veroja ja maksuja. Virkamiesten palkat pantiin verolle. Süß Oppenheimer myi kalliilla hinnalla kauppaoikeuksia suolaan, nahkaan ja viineihin; ostajina olivat useimmiten Süß Oppenheimerin maahan kutsuneet juutalaiset. Hän kävi myös kauppaa jalokivillä ja jalometalleilla, vuokrasi maan rahapajan ja järjesti valtiollisia arpajaisia.
Taylor Schilling
Varhainen elämä
Valmistuttuaan Waylandin high schoolista Schilling opiskeli Fordhamin yliopiston kampuksella Lincoln Centerissä, jossa hän jatkoi osallistumista näytelmiin samalla kun suoritti Bachelor of Artsia ja valmistui vuonna 2006. Tämän jälkeen hän jatkoi näyttelijänopintojaan New Yorkin yliopiston Tisch School of the Artsissa, jättäen opinnot kuitenkin kesken toisen vuoden aikana, koska aloitti koe-esiintymiset eri televisiosarjoihin ja elokuviin. Yrittäessään saada näyttelijänuransa nousuun Schilling hankki elantonsa työskennellen lastenhoitajana Manhattanilla asuvalle perheelle.
Ura
Schilling teki elokuvadebyyttinsä vuonna 2007 elokuvassa Dark Matter. Vuonna 2009 hän näytteli NBC:n sairaaladraamassa nimeltä Mercyn sairaala. Sarja pyöri yhden tuotantokauden ajan syyskuusta 2009 toukokuuhun 2010. Schillingin roolihahmo Veronica Flanagan Callahan oli rohkea Irakin sodan veteraani ja entinen sotilashoitaja. Schilling teki vaikutuksen sarjan luojaan ja tuottajaan, Liz Heldensiin, ja Heldens lähetti hänet Los Angelesiin koe-esiintymään.
Yksityiselämä
Schilling asuu New Yorkissa. Hän on harrastanut joogaa college-ajoistaan lähtien ja vielä nykyäänkin se on hänelle tärkeä keino pitää mielestään ja kehostaan huolta. Hän joogaakin kaksi tai kolme kertaa viikossa, joskus useamminkin. Hän harrastaa myös pilatesta ja mediaatiota. Schillingillä on Tank-niminen koira, joka on rodultaan ranskanbulldoggi. Schilling on kertonut kärsivänsä ahdistuksesta. Hän on kokenut ulkonäköpaineita pienestä lähtien ja etenkin high schoolin aikana hän koki olevansa maalitaulu muille ulkonäkönsä ja nörttimäisyytensä takia. Hän oli ujo, hänellä ei ollut monia kavereita ja hän muistaa koulusta sen, kuinka hän söi yksin.
Patria Aviation
Helikopterit
Yhtiön Patria Helicopters -yksikkö Arlandassa on keskittynyt helikoptereiden huoltoon ja sillä on valtuutetun huoltokorjaamon asema Agustan, Bellin ja Eurocopterin kalustolle. Suomen ja Ruotsin NH90-kuljetuskoptereiden kokoonpanolinja Jämsän Hallissa auttaa yhtiötä konetyypin huoltokyvyn hankinnassa.
UAV
Yhtiö tekee myös tutkimus- ja kehitystyötä UAV-aluksiin eli miehittämättömiin pieniin lentokoneisiin.
Apollo 7
Apollo 7 lento teki seitsemän televisiolähetystä, jotka olivat ensimmäiset suorat lähetykset avaruusaluksesta.
Baijerinvuoristovihikoira
Ulkonäkö
Pääväri on syvimmillään selän alueella. Päävärityksen seassa voi olla myös tummia "päistärkarvoja". Pieni vaalea rintalaikku ("ajokoiran tähti") sallitaan.
Sèvremoine
Saint-André-de-la-Marche
Vanhaan tehtaaseen avattiin vuonna 1995 kenkämuseo Musée des Métiers de la Chaussure. Museossa esitellään kenkien valmistusta. Lisäksi museossa on satojen kenkien kokoelma.
UCWF
Historia
UCWF osoittautui jymymenestykseksi ja yhä kuuluisampia supervoimaisia hahmoja alkoi esiintyä kehässä. Möykky oli oikeutetusti liigan tähti ja paini lukuisia Marvel-universumin kuuluisuuksia vastaan - erään kerran itse Tuonpuoleista vastaan. UCWF lisäsi myöhemmin myös naisille avoimen sarjan, joka lopulta johti UCWF:n ensimmäiseen sukupuolivapaaseen taistoon, jossa Taistelukirves heitti haasteen Möykylle (häviten kuitenkin).
Jaska Lukkarinen
Lisäksi Jaska on vaikuttanut maamme eturivin artistien ja yhtyeiden kuten Mikko Kuustosen ja Jukka Perkon, UMOn, Rajattoman, Eero Koivistoisen, Katri Helenan, Erja Lyytisen, Marzi Nymanin ja Susanna Hietalan riveissä.
Patria
Johto
Patria Oyj:n hallitukseen kuuluu voimassa olevan yhtiöjärjestyksen mukaan puheenjohtaja ja vähintään kolme ja enintään seitsemän muuta jäsentä. Yhtiökokous valitsee hallituksen puheenjohtajan sekä muut jäsenet ja päättää hallituksen jäsenten palkkioista. Hallituksen jäsenet valitaan vuodeksi kerrallaan.
Konsernin johtoryhmä
Lahjusepäilyt
Yle TV1:n tutkivan journalismin ajankohtaisohjelma MOT väitti 1. syyskuuta 2008 Patrian maksaneen lahjuksia Sloveniaan tehdyn panssariajoneuvokaupan yhteydessä yhteensä 21 miljoonaa euroa. Rahaa päätyi MOT:n mukaan puolustusministeriön virkamiehille ja jopa Slovenian pääministerille, Janez Janšalle. MOT-ohjelman julkistamisen jälkeen Slovenian hallitus haastoi Ylen oikeuteen ohjelmassa esitettyjen väitteiden johdosta. Lahjusepäilyistä nostettiin syyte neljää yhtiön johtotehtävissä toiminutta henkilöä vastaan, joille vaadittiin vähintään kahden vuoden vankeustuomiota. Lisäksi yhtiölle vaadittiin vähintään 500 000 euron yhteisösakkoa.
Helmikuussa 2015 käräjäoikeus tuomitsi kaksi entistä Patrian johtajaa törkeästä lahjuksen antamisesta Kroatia-kaupoissa ehdollisiin vankeusrangaistuksiin. Tytäryhtiö tuomittiin 297 000 euron yhteisösakkoon. Turun hovioikeus muutti tuomiota hyläten molempien tuomittujen syytteet, yhteisösakkovaatimuksen sekä velvoittaen valtion maksamaan syytettyjen oikeudenkäyntikulut sekä korvauksia viivästyneestä esitutkinnasta.
Bob Bradley
Bob Bradley (s. 3. maaliskuuta 1958 Montclair, New Jersey, Yhdysvallat) on yhdysvaltalainen jalkapallovalmentaja. Kaudesta 2022 lähtien hän on toiminut Toronton päävalmentajana.
Taganrog
Uusi nousu
thumb|250px|Aleksanteri I:n palatsi Taganrogissa. thumb|left|Taganrokin satamaa ympäristöineen (2006). thumb|250px|Alferakin palatsi. thumb|160px|Taganrogin teatteri 1800-luvun postikortissa. Vuonna 1769 venäläiset valtasivat taas alueen ja Katariina Suuri perusti Taganrogin uudelleen. Siitä tuli virallisesti osa Venäjää rauhansopimuksessa 1774. Kaupungin asuttivat nyt kreikkalaiset siirtolaiset, jotka tulivat eri puolilta Mustanmeren pohjoisrannikkoa. Tätä voinee pitää historian toistumisena, sillä antiikin aikana lähes samalla paikalla oli sijainnut kreikkalainen siirtokunta. Vauraat kreikkalaiset tukivat avokätisesti Taganrogin nousevaa kulttuuria, ja eri alojen asiantuntijoita saapui sinne Ranskasta ja Italiasta saakka.
Myöhemmät ajat
Taganrog on lähellä Ukrainan rajaa ja siellä on edelleen jälkiä aiemmasta väestön rikkaudesta. Kreikkalaiset olivat pitkään merkittävässä asemassa, ja kaupungissa oli paljon juutalaisia. Satamassa vieraili aluksia kaikkialta Välimeren alueelta. Erityisesti italialaisia merimiehiä oli paljon. Eräs heistä, Giuseppe Garibaldi, liittyi Italian vapautusliikkeeseen juuri Taganrogissa 1833, hänestä tuli myöhemmin sen kuuluisin jäsen. 1800-luvun puolivälin jälkeen kaupunkiin tuli paljon italialaisia ja venäläisiä kauppiaita.
Aseistakieltäytyjäliitto
Hallinto
Aseistakieltäytyjäliiton puheenjohtajana toimii Lassi Raivonen.
Periaatteet
Tavoitteidensa mukaan AKL pyrkii rakentamaan maailmaa, jossa vallitsee turvallisuus, joka ei perustu aseisiin, vaan siihen, ettei kukaan enää tarvitse aseita. Armeijat ovat liiton mukaan rakenteellisen väkivallan tulos ja ylläpitäjä. Tämän takia AKL pitää aseistakieltäytymistä ja antimilitaristista toimintaa tärkeänä osana kamppailussa oikeudenmukaisemman maailman puolesta.
Toiminta
Liitto pyrkii osallistumaan julkiseen keskusteluun ja levittää neljästi vuodessa ilmestyvää lehteä Antimilitaristi. Lehden päätoimittajana on toiminut vuodesta 2012 Tuuli Vuori
Apollo (avaruusohjelma)
Ohjelman tavoitteiden määrittely
pienoiskuva|Presidentti Kennedy julisti 25.5.1961 kuumatkan tavoitteet. Yhdysvallat oli aloittanut miehitetyt avaruuslennot Mercury- ja Gemini-ohjelmillaan, mutta presidentti John F. Kennedy muutti dramaattisesti ohjelman tavoitetta kongressin yhteisistunnossa 25. toukokuuta 1961. Maata kiertävien lentojen sijaan päätettiin ennen 1960-luvun loppua viedä ihminen turvallisesti Kuuhun ja tuoda hänet takaisin.
Lennon suoritustavan valinta
Maan kiertoradalla kohtaaminen : Tässä vaihtoehdossa olisi laukaistu kaksi Saturn V -kantorakettia, joista toinen olisi kuljettanut varsinaista kuualusta ja toinen sen polttoainetta. Alukset olisivat telakoituneet Maan kiertoradalla ja kuualus olisi tankattu lentoa varten. Tässäkin vaihtoehdossa koko alus olisi lentänyt ja laskeutunut Kuuhun.
Aluksen rakenne
thumb|[[Apollo-komento- ja huoltomoduulin ja Kuumoduulin sijainti S-IVB-rakettivaiheen kärjessä.]]
Keisarikorento
Koko ja ulkonäkö
pienoiskuva|left|200px|Keisarikorento, koiras pienoiskuva|Exuvie Koirailla on taivaansininen takaruumis, jossa on tunnusomainen musta raita selässä ja vihreä keskiruumis. Naarailla on vihreä keski- ja takaruumis. Koiras puolustaa reviiriään ja on vaikeasti lähestyttävissä. Lajin esiintymispaikkoja ovat suuret lammikot, soramontut ja hitaasti virtaavat joet.
Antônio Pizzonia
Antônio Reginaldo Pizzonia Júnior (s. 11. syyskuuta 1980 Manaus, Amazonas, Brasilia) on brasilialainen kilpa-autoilija. Hän syntyi Manausissa keskellä Amazonin sademetsää, ja tästä syystä hänestä käytetään lempinimeä ”Jungle Boy”.
The Boston Globe
Aikakauslehdet
23. lokakuuta 2006 Boston Globe ilmoitti ryhtyvänsä julkaisemaan lehteä Design New England: The Magazine of Splendid Homes and Gardens. Ylimitoitettu kiiltopintainen aikakauslehti ilmestyy kuusi kertaa vuodessa.
Yleisurheilu kesäolympialaisissa 2020 – karsinnat
100 metriä aidat
Karsintaraja on 12,84 sekuntia. 100 metrin aidat ovat vain naisille. <section begin="100m_aidat"/>
Miehet
Karsintaraja on 13.13,50. <section begin="5000m_miehet"/>
Ekumeeniset uskontunnustukset
Useimmat läntiset kirkkokunnat hyväksyvät kaikki kolme ekumeenista tunnustusta. Näihin kuuluvat reformoidut kirkot, roomalais-katolinen kirkko, anglikaaniset kirkkokunnat, ja luterilaiset kirkot. Monet metodistikirkot hyväksyvät Nikean uskontunnustuksen ja apostolisen uskontunnustuksen.
Leijonaa metsästän
Leijonaa metsästän on rap-artisti Asan toinen albumi, joka julkaistiin Fried Music -merkillä vuonna 2005.
Erkki Ertama
Ertama on säveltänyt musiikin moniin mainoksiin ja elokuviin, muun muassa Mikko Niskasen elokuviin Sissit (1963) ja Kahdeksan surmanluotia (1972). Vuonna 1963 valmistunut valistuksellinen lyhytelokuva Hermoprässi palkittiin Cannesissa dokumenttielokuvien Grand Prix’llä Kaarlo Nuorvalan käsikirjoituksesta ja Ertaman kokeellisesta musiikista.
Daavidintähti
Historia
Symbolin otti käyttöön myös sionistinen Hibbat Zion -liike. Vuonna 1897 toinen sionistinen kongressi otti sen omaksi tunnuksekseen, koska symbolilla ei ollut sellaisia merkityksiä, jotka jakaisivat juutalaiset, vaan siitä voisi tulla kaikkien juutalaisten symboli.
Mefisto (sarjakuvahahmo)
Historia
Myöhemmin Mefisto joutui vastakkain asgardilaisen kuoleman jumalattaren Helan kanssa, joka oli varastanut sieluja, joita Mefisto piti ominaan. Ovelan juonen avulla Thor vannoi, että seisoisi aina Helan julmien suunnitelmien tiellä. Mefisto oli onnistunut suunnitelmassaan pysäyttää Helan laajennuspyrkimykset.
Räjähdelinssi
thumb|right|Mk.3 Fat Man-pommin rakennustapa näkyy sisäkaaviokuvassa, samalla myös sen räjähdelinssit. Räjähdelinssi on eräs keskeinen ydinpommin rakennustapa, missä ydinräjähteen ketjureaktio laukaistaan sisäänpäin. Siinä aiheutuu imploosio, jossa samalla kriittinen massa täyttyy. Fissiopommin eniten käytettyjä konstruktioita on laukaista fissiili Pu-239 materiaali räjähdelinssien eli räjähdekiilojen avulla. Siinä fissiili materiaali on saatettu onttoon pallomaiseen muotoon. Räjähdelinssi on materiaalin ulkopuolella, täysin symmetrisesti aseteltuna, sillä epäsymmetrinen pommin asetelma on laukaisukyvytön. Pommiin käytetyissä räjähteissä vuorottelevat sekä niin kutsuttu nopea että hidas räjähdetyyppi, esimerkiksi RDX: aa sekä baratolia vuorovälein vaihdellen. Näillä on erilainen etenemisnopeus, jolloin aiheutuu sisäänpäin suuntautuva symmetrinen sokkiaalto. Useat asiakirjat tulivat täysin julkisiksi, siltä osin mitä atomipommin konstruktioon vaaditaan, vuosina 1954-1964. Neuvostoliitto laukaisi oman Joe-1:nsä vuonna 1949.
Norwegian Air Argentina
Norwegian Air Argentina oli norjalaisen halpalentoyhtiö Norwegian Air Shuttlen argentiinalainen tytäryhtiö. Se perustettiin tammikuussa 2017. Norwegianin johtokunta hyväksyi uuden tytäryhtiön perustamisen toukokuussa 2017, ja Argentiinan viranomaiset myönsivät sille toimiluvan joulukuussa 2017.
All That You Can’t Leave Behind
Säveltäminen ja levyttäminen
250px|thumb|right|Windmill Lane -studio. [[Dublin, Irlanti.]] U2 halusi itse hioa säveltämäänsä kappalemateriaalia huolellisesti ennen albumin levyttämisen aloittamista. Brian Eno kuitenkin taivutteli yhtyeen kirjoittamaan All That You Can’t Leave Behindin kappalemateriaalin nopeasti valmiiksi studiossa. Loppuvuodesta 1998 U2, tuottajinaan Eno ja Lanois, levyttivät sävelletystä materiaalista demoja Dublinissa HQ -studiolla. Kyseisen session tuotoksista albumille päätyi muun muassa kappale ”Kite”. Studiossa U2 työskenteli soittamalla samanaikaisesti yhdessä huoneessa, mikä vaikutti ratkaisevasti albumin riisuttuun musiikilliseen soundiin. Albumi äänitettiin vuosina 1998-2000 HQ-, Westland-, Windmill Lane- ja Totally Wired -studioissa sekä Etelä-Ranskassa.
Kailash Satyarthi
Satyarthin johtama järjestö Bachpan Bachao Andolan (BBA) pelastaa vuosittain noin tuhat lasta pakkotyöstä.
Pyreneet
Pyreneet on poimuvuoristo Lounais-Euroopassa Espanjan ja Ranskan rajaseudulla. Biskajanlahdelta Cabo Creusiin Välimeren Lioninlahdelle ulottuvan vuorijonon pituus on 435 kilometriä, leveys 80–140 kilometriä ja korkein kohta Aneto, 3 404 metriä. Pohjoisessa Pyreneet erottaa Massif Centralista kapeahko laakso, jossa kulkee Canal du Midi. Etelässä Ebron laakso erottaa Pyreneet Espanjan keskiosan vuorista. Koko Andorran ruhtinaskunta sijaitsee Pyreneillä.
Pyreneiden alue on toiminut myös kulttuurisena jakolinjana vuosisatojen ajan. Kun suuret valtiot ovat kiistelleet aluejaosta, vuoriston taskuissa olot ovat saattaneet säilyä muuttumattomina. Nykyiset valtionrajat alueelle määritettiin vuonna 1659. Pyreneiden mukaan on saanut nimensä myös Pyreneiden niemimaa, jonka rajalla vuoristo sijaitsee.
Pyreneiden hiihtokeskukset
Espanjan puolella
Saab 91 Safir
thumb|Ruotsin Ilmavoimien Saab Safir 91C 1987. thumb|Saab 91D Safir ohjaamo-osat thumb|Suomen Ilmavoimien Saab Safir SF-24 Tampere-Pirkkalan lentoasemalla 1982. thumb|SF-24 (OH-SFJ) lentonäytöksessä [[Oripään lentokenttä|Oripään lentokentällä 2013.]]
Korpilehväsammal
Korpilehväsammal (Plagiomnium ellipticum) on metsälehväsammalten sukuun kuuluva laji. Varret ovat yleensä vaakasuorassa olevia laakaversoja ja niissä on paljon ruskeita juurtumahapsia. Lehdet ovat muodoltaan hieman soikeanpyöreitä ja niiden reuna on pienihampainen. Korpilehväsammalta esiintyy erittäin kosteilla paikoilla korvissa, missä on lähteitä, erityisesti lähdehetteikköjen tihkupaikoissa sekä lettosoilla.
Hengist ja Horsa
pienoiskuva|Hengist ja Horsa. Edward Parrottin kaiverrus vuodelta 1909. Hengist ja Horsa (kuolleet noin 488 ja 455) olivat veljekset, jotka olivat Britteinsaarten ensimmäisten anglosaksisten asuttajien tarunomaisia johtajia ja Englannin valtakunnan myyttisiä perustajia. Teologi ja historioitsija Beda Venerabiliksen mukaan he saapuivat Britteinsaarille brittien kuninkaan Vortigernin kutsumina joskus vuosien 446 ja 454 välillä. Hengistin ja Horsan oli tarkoitus auttaa brittejä taistelussa piktejä vastaan. Kerrotaan, että veljekset olivat juutteja, ja että heidän isänsä nimi oli Wihtgils. Anglosaksien kronikka kertoo, että Hengist ja Horsa nousivat maihin Ebbsfleetissä, Kentissä. Horsa sai pian surmansa Aegelsthrepissä vuonna 455. Hengististä tuli päällikkö ja hän alkoi sotia brittejä vastaan. Kronikan mukaan Hengist kuoli 488. Kentin kuninkaat katsoivat polveutuvansa suoraan Hengististä, joskin Kentin kuningashuoneen nimi oli Oiscingas, Hengistin pojan Oericin sukunimen Oiscin mukaan. Oericin sanotaan hallinneen vuosina 488–512.
Pierre-Joseph Cambon
thumb|Pierre-Joseph Cambon, H. Rousseaun piirros 1800-luvulta. Pierre-Joseph Cambon (10. kesäkuuta 1756 Montpellier, Ranska – 15. helmikuuta 1820 lähellä Brysseliä, Alankomaat) oli ranskalainen poliitikko, joka vaikutti merkittävästi Ranskan finanssiasioihin ensimmäisen tasavallan aikana.
Klemen Prepelič
Ura
Prepelič on pelannut kotimaansa lisäksi Turkissa, Saksassa ja Ranskassa. Hän voitti KK Union Olimpijan pelaajana Slovenian cup-mestaruuden vuonna 2013.
Maaherrantalo (Vaasa)
Maaherrantalo on Vaasan läänin maaherran virka-asuntona vuosina 1895–1997 toiminut uusgoottilainen kivipalatsi Vaasassa. Rakennus valmistui vuonna 1865 ruukinpatruuna Gustaf August Wasastjernalle kaupunkiasunnoksi. Talon suunnitteli Vaasan lääninarkkitehti Carl Axel Setterberg. Kolmekerroksinen palatsi on tiilirakenteinen, rapattu ja siinä on kulmatornit. Talo oli rakennuttajansa perheen käytössä vuoteen 1870 asti, jolloin talousongelmiin joutunut Wasastjerna joutui myymään sen. Rakennus vaihtoi omistajaa useaan kertaan, kunnes valtio osti rakennuksen vuonna 1895. Maaherrantaloa kutsutaan rakennuttajansa mukaan myös Wasastjernan taloksi ja Wasastjernan palatsiksi.
Carrefour
Historia
Ranskan ulkopuolelle yritys laajeni ensimmäisen kerran 1969 Belgiaan. Seuraavana vuonna se listautui Pariisin pörssiin, ja vähän myöhemmin seurasi laajentuminen 1973 Espanjaan ja 1975 Brasiliaan. Carrefourin yritysryhmään kuului jo tässä vaiheessa useita liikemerkkejä, joiden alla osa pienemmistä kauppaliikkeistä ja supermarketeista toimii. Carrefour-nimeä käyttävät nykyään yleensä vain yhtiön lippulaivat, yli 800 jättimäistä hypermarketia, jotka muodostavat enemmistön konsernin liikevaihdosta.
Carrefour laajeni edelleen, kun se sai 1982 jalansijan Argentiinassa ja levittäytyi saman vuosikymmenen lopulla Itä-Aasiaan. 1990-luvun alussa yritys avasi paljon kauppoja useisiin uusiin Euroopan maihin, vuosikymmenen puolivälistä alkaen taas lisää Aasiaan. Fuusioituminen ruokakauppaketju Promodèsin kanssa vuonna 2000 kasvatti ykkösasemaa Euroopan markkinoilla. Tällä hetkellä Carrefourin keskeisimmät markkina-alueet Euroopan ulkopuolella ovat edelleen Brasilia ja Argentiina, mutta se pyrkii ahkerasti kasvaville Aasian markkinoille. Lähi-idän ja Pohjois-Afrikan pienillä markkinoilla myynti sen sijaan on takkuillut.
Rusketus
Keinorusketus
Rusketuksen voi saada myös keinotekoisesti. Purkissa myytävän keinorusketusvoiteen voi sivellä iholleen, tai rusketusaineen voi suihkuttaa liuoksena iholle. Käsittelyn jälkeen ihoa ei pestä muutamaan tuntiin, jona aikana väri kehittyy.
Kryptovaluutta
Hankkiminen
Kryptovaluuttoja on mahdollista hankkia myös samalla tavalla kuin muitakin valuuttoja; myymällä hyödykkeitä niitä vastaan.
NDT
NDT eli rikkomaton aineenkoetus on joukko tarkastusmenetelmiä, joita käytetään mm. metallirakenteiden, valujen ja hitsien tarkastamiseen ilman, että valmista lopputuotetta rikotaan. NDT-menetelmillä voidaan löytää hitsisaumoista ja materiaaleista halkeamia, säröjä, sulkeumia ja muita poikkeamia. Yleisimpiä NDT-menetelmiä ovat silmämääräinen tarkastus sekä ultraääni-, magneettijauhe- ja tunkeumanestetarkastus, sekä teollisuusradiografia. Rikkomaton aineenkoetus on standardoitua toimintaa, ja NDT:tä suorittaville henkilöille ja laitoksille on oma pätevöinti- ja sertifiointijärjestelmänsä.
PT = tunkeumanestetarkastus
Moniulotteinen köyhyysindeksi
Kesäkuun 2015 päivityksessä OPHI luetteloi globaalin MPI-indeksin 101 maailman maalle. Vertailumaissa asuu yhteensä 75 prosenttia maailman väestöstä eli 5,2 miljardia ihmistä. Tästä joukosta 1,6 miljardia ihmistä voidaan todeta moniulotteisen köyhyysindeksin perusteella köyhiksi. Heistä 54 prosenttia asuu Etelä-Aasiassa ja 31 prosenttia Saharan eteläpuolisessa Afrikassa. Enemmistö, eli 70 prosenttia MPI-köyhistä asuu keskitulotason maissa.
Teo Snellman
Ura
1920- ja 1930-luvulla Teo Snellman loi uraa diplomaattina Argentiinassa, Virossa ja Ruotsissa.
Vuosina 1933–1934 tapahtuneen niin sanottu Tukholman-selkkauksen jälkeen Snellman joutui eroamaan tehtävistään. Hän kieltäytyi lähtemästä Tukholmasta ministeriön määräämässä ajassa. Suurlähettiläs Rafael Erich syytti alaistaan osallistumisesta Margit Millénin toimittamaan ja suurlähettilästä herjaavaan kirjoitukseen kahdessa eteläruotsalaisessa pikkulehdessä. Selkkaus herätti huomiota molemmissa maissa, ja asiaa puitiin myös eduskunnassa. Snellman piti itseään syyttömänä, syytti kohtalostaan juutalaisia ja alkoi kirjoitella Suomen äärioikeiston lehtiin. Hän tutustui kansallissosialismiin ja teki yhteistyötä muun muassa Suomalaissosialistisen Työväenpuolueen kanssa. Jatkosodan päätyttyä hän joutui natsiyhteyksien vuoksi eräiden muiden kanssa sisäministeri Kaarlo Hillilän määräyksestä maansisäiseen karkotukseen maaseudulle.
Simpsonit (1. tuotantokausi)
Suomessa kausi käynnistyi 26. elokuuta 1991. Tämä kausi nähtiin ensimmäisen kerran tuotantokoodin loppuosan numeroiden mukaisessa järjestyksessä, vaikka Yhdysvalloissa jaksojen järjestystä verrattuna tuotantokoodiin oli sekoitettu, eli Suomessa jaksot nähtiin eri järjestyksessä.
Tiến Quân Ca
Tiến Quân Ca (”Joukot etenevät”) on Vietnamin kansallislaulu. Sen on säveltänyt ja sanoittanut Nguyễn Văn Cao (1923–1995) vuonna 1944. 1945 siitä tuli Vietnamin demokraattisen tasavallan (”Pohjois-Vietnamin”) kansallislaulu. Vietnamin yhdistyttyä vuonna 1976 laulusta tuli Vietnamin sosialistisen tasavallan kansallislaulu.
Darkman
Tuotanto
Elokuvan jälkituotannon yhteydessä Universal Pictures halusi määrätä Darkmanin lopullisesta leikkauksesta tyytymättöminä ensimmäisen kopion, David Stiven leikkauksen nähneen testiyleisön mielipiteeseen, jonka myötä Raimia estettiin pääsemästä valvomaan elokuvan leikkaamista studion palkkaaman Bud S. Smithin toimesta. Smith teki useita leikkauksia lyhentäen alkujaan parituntisen elokuvan 85-minuuttiseksi, mutta testiyleisö ei kuitenkaan ollut mielissään näistäkään leikkauksista. Lopulta studio suhtautui tilanteeseen niin, ettei elokuva olisi enää mitenkään pelastettavissa ja lukitsi viimeisimmän Smithin leikkauksen lopulliseksi valkokankailla esitettäväksi versioksi, mikä ei miellyttänyt Raimia. Lopulta Raimi ja uusi leikkaaja Bob Murawski kävivät studion tietämättä salaa leikkaamassa elokuvaa, viettäen leikkaushuoneessa 48 tuntia putkeen lisäten elokuvan mittaan 9 minuutin verran sellaista materiaalia, jotka Raimi piti tarinan kokonaisuuden kannalta oleellisina. Jälkikäteen asiasta raivostuneelle studion johdolle Raimi ja Murawskin toimet selvisivät vasta siinä vaiheessa, kun Darkman oli viimein määrä laittaa esiteltäväksi eikä ylimääräisille leikkauksille ollut enää aikaa.
Arvioita
Video-oppaassa vuodelta 1994 Ilkka Jauhiainen kutsuu elokuvaa iskeväksi ja hauskaksi mutta parissa kohdassa vastenmielisen väkivaltaiseksi ilopilleriksi ja antaa sille kolme tähteä viidestä.
Elina Pekkarinen
Pekkarinen on valmistunut valtiotieteiden tohtoriksi Helsingin yliopistosta vuonna 2010. Hän aloitti vuonna 1995 opiskelemaan Helsingin yliopistossa eläintieteitä, mutta vaihtoi valtiotieteelliseen tiedekuntaan vuonna 1998 opiskelemaan sosiaalitiedettä. Hän on Helsingin yliopiston dosentti, ja hän on toiminut aiemmin Turun yliopiston sosiaalityön professorina. Hän teki väitöskirjansa nuorisorikollisuudesta.
Tasasivuinen kolmio
Kulmanpuolittaja, keskijana, korkeusjana, keskinormaali ja 60° kulmat
Voidaan vielä todeta, ettei millään muulla kuin tasasivuisella kolmiolla ole kaikki kolme kulmanpuolittajaa, keskijanaa, korkeusjanaa ja keskinormaalia yhtäpitkät.
Merkilliset pisteet
Johtuen tasasivuisen kolmion yksinkertaisesta symmetriasta, sijaitsevat kolmion merkilliset pisteet eli korkeusjanojen leikkauspiste ortokeskus, kulmanpuolittajien leikkauspiste, keskinormaalien leikkauspiste ja painopiste poikkeuksellisesti samassa paikassa.
Käpylä
Käpylä on noin 8 000 asukkaan kaupunginosa Helsingissä. Hallinnollisesti Käpylä on osa Vanhankaupungin peruspiiriä. Se sijaitsee Itä-Pasilan, Kumpulan, Oulunkylän ja Koskelan välissä noin viisi kilometriä Helsingin keskustasta pohjoiseen. Lännessä ja pohjoisessa Käpylä rajoittuu päärataan.
Nimi
Nimellä Kottby (suom. Vanha Käpylä) on 1900-luvun alkupuolella tarkoitettu myös Metsälän aluetta nykyisen Käpylän vieressä.
Rautatieasema ja asuinrakentaminen
pienoiskuva|left|[[Käpylän rautatieasema vuonna 1950.]] Käpylän rautatieasema perustettiin vuonna 1910. Sitä kutsuttiin aluksi Kottbyn laituriksi.
Käpylän rakentamista asuntoalueeksi alettiin suunnitella 1910-luvulla. Vuonna 1917 tarkoitusta varten perustettiin Helsingin Kansanasunnot -niminen työväen asuntoyhtiö, joka teki asiasta sopimuksen Helsingin kaupunginvaltuuston kanssa. Alueen asemakaavan laativat samana vuonna Birger Brunila ja Otto-Iivari Meurman osana laajempaakin aluetta käsittävää asemakaavaehdotusta. Kaavaa jouduttiin myöhemmin muuttamaan, mutta katuverkon osalta Käpylä rakennettiin suunnilleen ehdotuksen mukaiseksi.
Arvi Kalsta
Arvi Kalsta (vuoteen 1927 Arvid Daniel Grönberg; 14. lokakuuta 1890 Joensuu – 25. toukokuuta 1982 Helsinki) oli suomalainen jääkärikapteeni, kansallissosialistisen pienpuolueen Suomen Kansan Järjestön perustaja ja liikemies. Hänen kannattajiinsa kuuluneita suomalaisia kansallissosialisteja kutsuttiin 1930-luvulla ”kalstalaisiksi”.
Luottamustoimet
Kalsta toimi Vapaussodan rintamamiesliiton hallituksen ja Tampereen seudun rintamamiesyhdistyksen johtokunnan jäsenenä vuosina 1919–1933 ja Peräpohjolan rintamamiesyhdistyksen puheenjohtajana vuosina 1937–1938.
Isojoen seurakunta
Papisto
Seuraavat henkilöt ovat toimineet Isojoen kappeliseurakunnan kappalaisina ja Isojoen seurakunnan kirkkoherroina:
Valmet L-90 TP Redigo
Historia
Konetta myytiin Hornet-vastakauppoina Meksikoon ja Eritreaan koulukoneeksi noin 30 kappaletta. Vuonna 2007 Meksikon laivastolla oli yhdeksän Redigoa käytössään ja Eritrean ilma­voimilla kahdeksan. Valmet myi syksyllä 1995 koneen valmistusoikeudet Italiaan Aermacchille, joka markkinoi sitä M290TP-tunnuksella. Yritys ei kuitenkaan myynyt ainuttakaan konetta.
Franka Batelić
Franka Batelić (s. 7. kesäkuuta 1992 Rijeka, Kroatia), tunnettu myös nimellä Franka on kroatialainen laulaja. Hän nousi kuuluisuuteen voittaessaan kroatialaisen laulukilpailun Showtimen ensimmäisen tuotantokauden.
2007: Uran alku
Batelić koe-esiintyi Showtime-nimisen kroatialaisen laulukilpailun ensimmäisellä tuotantokaudella esittäen Giorgia Todranin kappaleen "Come saprei" tuomareille: Jacques Houdekille, Ivana Husarille ja Boris Banovićille. Batelić päihitti finaalissa Marijo Ponjavićin, Mijo Lešinan ja Artemija Stanićin ja voitti kilpailun 22. joulukuuta 2007, saaden eniten yleisöääniä. Palkinnoksi voitosta Batelić allekirjoitti sopimuksen levy-yhtiö Hit Recordsin kanssa. Batelićin voittosingle "Ovaj daj" julkaistiin virallisesti 14. marraskuuta 2007.
2008–2013: Läpimurto ja jatkuva menestys
Batelićin toinen single "Ruža u kamenu", jonka on kirjoittanut Miro Buljan, Boris Đurđević ja Neno Ninčević, julkaistiin Kroatiassa toukokuussa 2008. Kappale esitettiin 12th Croatian Radio Festivalissa, Opatijassa, jossa se sai eniten yleisöääniö ja voitti yleisön palkinnon Pop/Rock kategoriassa. Myöhemmin samana vuonna "Ruža u kamenu" valittiin edustamaan Kroatiaa vuoden 2008 OGAE laulukilpailussa (Kappalekilpailu, jonka organisoi 42 Eurooviisufaniklubia), jossa se voitti kilpailun.
Just Blaze
Just Blaze (s. 8. tammikuuta 1978 Paterson, New Jersey, Yhdysvallat), oikealta nimeltään Justin Smith, on yhdysvaltalainen hip hop- ja R&B-tuottaja. Hän tuli alun perin tunnetuksi Jay-Z:n ja tämän levy-yhtiön Roc-A-Fella Recordsin artistien tuottajana.
Just Blazella on myös oma levy-yhtiö, Fort Knocks Entertainment, jonka ensimmäinen artisti on Saigon.
Melissa Rivers
pienoiskuva|Melissa Rivers vuonna 2012.Melissa Rivers (s. 20. tammikuuta 1968) on yhdysvaltalainen näyttelijä ja juontaja, joka on Joan Riversin tytär.Hän on haastatellut tähtiä punaisella matolla monissa palkintogaaloissa, usein äitinsä kanssa. Hän on osllistunut myös television tietokilpailushow-ohjelmiin. Melissalla on poika Cooper Rivers.
Anton Denikin
Vuonna 1916 hänet nimitettiin VII armeijakunnan komentajaksi. Vuoden 1917 syyskuussa hän osallistui kenraali Lavr Kornilovin epäonnistuneeseen vallankaappaushankkeeseen Aleksandr Kerenskiä vastaan, joka oli elokuusta 1917 toiminut diktatorisena hallitsijana Venäjän väliaikaisen hallituksen antamin valtuuksin. Denikin pidätettiin yhdessä Kornilovin kanssa. Marraskuussa 1917 tapahtuneen kansankomissaarien lokakuun vallankumouksen jälkeen Denikin ja Kornilov onnistuivat pakenemaan Etelä-Venäjälle, jossa liittyivät kenraali Mihail Aleksejevin vastavallankumouksellisiin.
Hämeenlinnan jäähalli
Historia
Hallin suunnitteli kaupungin arkkitehtiosasto kaupunginarkkitehti Heikki Aitolan johdolla. Myöhempien laajennusvaiheitten suunnittelijoina ovat olleet lähinnä isä ja poika, kaupungin arkkitehtiosaston rakennusarkkitehti Seppo Ilmarinen ja hänen poikansa, arkkitehti Petri Ilmarinen.
Goliyon Ki Raasleela Ram-Leela
Juoni
Kuvitteellisessa gujaratilaiskylässä Ranjhaarissa, joka on surullisen kuuluisa estottomasta aseiden ja ammusten valmistuksesta ja myynnistä, kaksi klaania – Rajadi ja Sanera – ovat olleet riidoissa keskenään viimeisten 500 vuoden ajan. Näiden kahden välille syntyy väkivaltainen yhteenotto, kun Saneran Bhavani ampuu Rajadi-päällikön Meghji Bhain poikaa. Meghji Bhai melkein tappaa Bhavanin, mutta Ram, Meghji Bhain nuorempi veli, puuttuu asiaan ja pelastaa Bhavanin. Kaikkia Rajadin vanhimpia ärsyttää hulttiomainen Ram, joka käy kauppaa pornofilmeillä ja varastetuilla autoilla, ajatuksenaan aselepo toisen klaanin kanssa.
Mariela Coronel
pienoiskuva|Mariela Coronel Mariela Coronel (s. 20. kesäkuuta 1981) on argentiinalainen jalkapalloilija. Hän on pelipaikaltaan keskikenttäpelaaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 30 maaottelua ja tehnyt niissä yhden maalin. MM-kisajoukkueeseen hän on kuulunut vuosina 2003 ja 2019 sekä olympiajoukkueeseen vuonna 2008. MM-kilpailuissa 2019 hän pääsi kentälle yhdessä ottelussa vaihtopelaajana.
Jarmo Moilanen
Muista Moilasen havainnoista ovat tunnettuja erityisesti hänen haloilmiö-löydöt. Ensimmäinen onnistui marraskuussa 1995, ja joka on nimetty Moilasen kaareksi, Toinen vuonna 1998 Etelänavalta tehty löytö koski kaksi uutta halomuotoa (5 ja 12 asteen renkaat). Syksyllä 2003 Moilanen löysi yhdessä Satu Hietalan kanssa Keurusselän meteoriitin törmäyskraatterin, jonka he myös kartoittivat. Vuonna 2006 julkaistiin Alaskan Fairbanksin yliopiston professori Walter Tapen ja Jarmo Moilasen kirjoittama englanninkielinen tietokirja "Atmospheric Halos and the Search for Angle X".
Metristyvä avaruus
Metristyvät avaruudet perivät kaikki alkuperäisen avaruuden topologiset ominaisuudet metriseen avaruuteen. Ne ovat esimerkiksi Hausdorff parakompakteja (ja siten normaaleja), Tihonoveja N1:siä.
My Own Summer (Shove It)
"My Own Summer (Shove It)" on Deftonesin kappale albumilta Around the Fur. Se on kyseisen levyn avausraita ja avaussingle. Kappale oli yhtyeen ensimmäinen singlelistalle päässyt kappale sen noustua sijalle 29 Britannian singlelistalla, minkä lisäksi kappaleen video sai huomattavasti ruutuaikaa MTV:llä. Kappale esiintyi myös The Matrixin soundtrackilla. Tätä nykyä kappale on yksi yhtyeen tunnetuimpia, suosituimpia ja useimmin esittämiä kappaleita. Myöhemmin kappaletta ovat versioineet mm. Muse, Linkin Park ja Atreyu.
Bat Out of Hell III: The Monster Is Loose
Ensimmäinen single- ja videojulkaisu "It's All Coming Back to Me Now" on Meat Loafin ja norjalaisen laulajattaren Marion Ravenin duetto. "Bad For Good" -raidalla vierailee kitaristi Brian May. Muita vierailijoita ovat Steve Vai ja John 5.
Nalle Valtiala
Valtialan vanhemmat olivat Pertti Virko Valtiala ja Margareta Neovius. Hän pääsi ylioppilaaksi 1955 Munkkiniemen ruotsalaisesta yhteiskoulusta. Valtiala opiskeli Helsingin yliopistossa englantilaista filologiaa, ruotsinkielistä kirjallisuutta, pohjoismaista filologiaa ja filosofiaa. Hän valmistui filosofian kandidaatiksi 1962, lisensiaatiksi 1996 ja tohtoriksi 1999.
Thutmosis III
Valtakausi
Saatuaan täyden vallan Thutmosis alkoi laajentaa valtakuntaa useilla eri sotilaallisilla operaatioilla. Hänen sanotaan vallanneen satoja eri kaupunkeja. Thutmosiksen hallintokaudella lähes koko Lähi-itä liitettiin Egyptin valtioon. Hän oli myös ensimmäinen faarao joka laajensi valtakuntaa Eufrat-joen länsipuolelle. Hän kukisti syyrialaisten valtioiden liiton vuonna 1490 eaa. Thutmosis teki yhteensä 17 sotaretkeä Nubiaan, Syyriaan ja Palestiinaan. Aktiivisen sotilastoimintansa ja lyhyytensä takia häntä nimitetään joskus Egyptin Napoleoniksi.
Rogatien Vachon
Vachon oli Kanadan ykkösmaalivahti vuoden 1976 Kanada Cupissa, jonka maa myös voitti.
Vachonin poika Nick Vachon pelasi farmiliigoissa vuosina 1993–1998, ja pojanpoika Calvin Vachon pelasi kaudella 2020–2021 maalivahtina Shattuck St. Mary’s Collegessa alle 16-vuotiaiden sarjassa.
Akillesjänne
Akillesheijaste, joka kuuluu venytysheijasteisiin eli jänneheijasteisiin, saadaan esiin kopauttamalla tylpällä esineellä akillesjänteen aluetta. Tällöin lihaskäämit reagoivat hyvin lyhytkestoiseen venytykseen ja supistuvat.
Mikko Hupa
Saavutuksia
Vuonna 2014 Åbo Akademi nimitti Hupan vuoden tutkimusjohtajaksi. Vuonna 2017 International Chemical Recovery Conference myönsi Hupalle Lifetime Achievement Award -tunnustuksen. Hupa on myös Aalto-yliopiston kunniatohtori.
Lionel Jospin
Vuonna 2006 Jospin aloitti presidentinvaalikampanjaa, mutta luopui ehdokkuudesta jäätyään kauas Ségolène Royalin taakse puolueen ehdokasäänestyksessä.
Julius Lehtonen
Opinnot
Hän kävi neljä luokkaa Maarianhaminan ruotsalaista yhteislyseota ja Turun ruotsalaista kauppaopistoa.
Thermopylain taistelu
Legenda
Toisessa Thermopylain muistomerkissä on kirjoitettuna kuningas Leonidaan vastaus kuningas Kserkseen airuelle, joka tuli vaatimaan kreikkalaisia luopumaan aseistaan: "Tulkaa hakemaan".
Fiktiossa
Thermopylain taistelu on aiheena muun muassa seuraavista fiktiivisissä teoksista:
Jaycee Carroll
Jaycee Don Carroll (s. 16. huhtikuuta 1983 Laramie, Wyoming, Yhdysvallat) on yhdysvaltalaissyntyinen azerbaidžanilainen koripalloilija, joka edustaa Espanjan Liga ACB:n Real Madridia ja Azerbaidžanin koripallomaajoukkuetta. Pelipaikaltaan 188-senttinen ja 84-kiloinen Carroll on heittävä takamies.
Valmet L-70 Vinka
Historia
thumb|Valmet L-70 Miltrainer (OH-VAA) lentonäytöksessä [[Oripään lentokenttä|Oripään lentokentällä 2013.]] Koneesta kehitettiin vientiversio, josta rakennettiin yksi prototyyppi. Tämän tunnus oli Valmet L-70 Miltrainer (siviilirekisterissä tunnus OH-VAA). Vientikauppoja ei syntynyt. 1980-luvulla kehitettiin potkuriturbiinilla varustettu Turbo-Vinka, josta kehittyi lopulta myös ulkomaille myyty Valmet L-90 Redigo.
Vesuri
Kassara
Näiden työkalujen rakenteissa ja nimitysten käytössä on paikallisia eroavuuksia.
Attack Force
Juoni
Marshall Lawsonin menetettyä iskujoukkonsa odottamattomassa hyökkäyksessä, hän päättää itse kostaa tapahtuman. Lawson paljastaa armeijan peiteoperaation CTX Majesticin, joka on niin salainen, että hän päätyy itse armeijan tappolistalle mahdollisen salaisuuden paljastumisen vuoksi.
Thutmosis II
Thutmosis II:n isä oli hänen edeltäjänsä faarao Thutmosis I ja Mutneferet oli hänen äitinsä. Thutmosis II ei ollut täysin kuninkaallista sukua, joten varmistaakseen kuninkuutensa hän nai kuninkaallisen sisarpuolensa Hatšepsutin, jonka kanssa hän sai tyttären nimeltään Neferura. Lisäksi hän sai sivuvaimonsa Isiksen kanssa pojan, Thutmosis III:n. Thutmosis II oli fyysisesti heikko ihminen.
Silkkipaino
Silkkipainon nimitys tulee siitä, että aikaisemmin seulakankaana käytettiin silkkiä, nykyään seulakangas on kuitenkin useimmiten valmistettu polyesteristä. Muita seulakankaan materiaaleja voivat olla polyamidit (nailon tai perlon) tai metallit (teräs tai pronssi).
Tasokoneet
Tasokoneella voidaan painaa mille tahansa sileäpintaisille arkkeina, levyinä tai rullalla oleville materiaaleille niiden paksuudesta riippumatta. Yhdellä ajolla voidaan painaa jopa neljä väriä materiaalin yhdelle puolelle. Tasopainantaan perustuvat seripainokoneet painavat rullalta rullalle. Materiaalirata pysähtyy aina painamisen ajaksi ja siirtyy sitten eteenpäin yhden kuvionleveyden eli seulakehyksen leveyden verran. Leveäraitaisilla koneilla painetaan etenkin kankaita, kapeammilla tarroja tai paperia.
Silkkipainotöitä tehneitä taiteilijoita
Silkkipainotöitä ovat tehneet muun muassa Josef Albers, Chuck Close, Robert Indiana, Roy Lichtenstein, Julian Opie, Robert Rauschenberg, Bridget Riley, Edward Ruscha ja Andy Warhol.
Veikko Tähkä
Henkilöhistoria ja ammattiura
Tähkän vanhemmat olivat lääkintöneuvos, lääketieteen tohtori (hc) Aleksis Tähkä (ent. Tefke) ja Anna Emerentia Orrberg ja puoliso Ilmi Kaija Marjatta Soidinsuo. Tähkä suoritti ylioppilastutkinnon Helsingin Suomalaisessa normaalilyseossa vuonna 1942 ja valmistui lääketieteen lisensiaatiksi Helsingin yliopistosta vuonna 1955; tohtorintutkinnon hän suoritti siellä vuonna 1966. Hän opiskeli psykoanalyysia Ruotsissa 1953–1957 ja psykoterapiaa Yhdysvalloissa vuosina 1959–1961. Tähkä teki psykiatrian alalla pitkän uran ja hoiti opetustehtäviä Helsingin ja Turun yliopistossa ja toimi Kuopion yliopiston psykiatrian professorina 1976–1987. Hänen pääteoksensa julkaistiin vuonna 1996: Mielen rakentuminen ja psykoanalyyttinen hoitaminen. Teos ilmestyi alkujaan englanniksi nimellä Mind and its treatment (1993).
251 Menlove Avenue
251 Menlove Avenue on National Trustin omistama, The Beatles-yhtyeen laulaja-lauluntekijä John Lennonin lapsuudenkoti. Wooltonissa Etelä-Liverpoolissa sijaitseva talo on tyypillinen 1930-luvun englantilainen paritalo, valmistunut 1933. Lennonin kodin talopuolikkaassa on kolme makuuhuonetta. Talo kuului Lennonin tädille Mimille ja tämän miehelle Georgelle, jotka hoitivat poikaa vuodesta 1945 lähtien, koska Lennonin äiti ei hänestä pystynyt itse enää huolehtimaan. John Lennon asui talossa 23-vuotiaaksi asti, vuoteen 1963. Monet varhaiset Beatles-hitit on kirjoitettu talon kuistilla tai Johnin makuuhuoneessa.
Texas (täsmennyssivu)
Texas voi tarkoittaa seuraavia asioita tai henkilöitä:
Kauramaito
Valmistus ja markkinointi
Suomen elintarvikelaki ja Euroopan union säädökset kieltävät kaurajuoman markkinoinnin kauramaidon nimellä. Kielto koskee kaikkien kasviperäisten tuotteiden nimeämistä maitotuotteisiin viittaavilla nimillä lukuun ottamatta kookosmaitoa.
August Thitz
August Fredrik Julius Caesar Thitz (14. maaliskuuta 1865 Heinola – 17. helmikuuta 1957 Helsinki ) oli saksalaissukuinen suomalainen liikemies ja mesenaatti. Hänen isänsä oli Venäjän keisarikunnan laivastossa palvellut kontra-amiraali Ernst Thitz.
Walter Mondale
Walter Frederick "Fritz" Mondale (5. tammikuuta 1928 – 19. huhtikuuta 2021 ) oli yhdysvaltalainen demokraattipoliitikko ja Yhdysvaltain 42. varapresidentti (1977–1981) Jimmy Carterin ollessa presidenttinä. Hän pyrki presidentiksi 1984 häviten kuitenkin Ronald Reaganille selvästi. Mondalen varapresidenttiehdokkaana oli newyorkilainen Geraldine Ferraro.
Mondalen kampanja muistetaan iskulauseesta Missä on pihvi? (Where's the beef), jonka hän otti hampurilaisketju Wendyn mainoksesta.
Columbia Center
Aiheesta muualla
47.60444°N, -122.33°W
YKSK
Toiminta-alueet
Sharm el-Sheikhistä komppania siirrettiin UNEF:in Gazassa sijaitsevalle leirialueelle odottamaan kotiinkuljetusta. YKSK kotiutettiin ja uusi komppania YKSK2 saapui sen tilalle 8. kesäkuuta 1957. Osa henkilöstöstä siirtyi nyt YKSK1:nä tunnetusta komppaniasta sen seuraajan riveihin. Viimeinenkin YKSK2:n suomalaissotilas palasi kotimaahansa 23. joulukuuta 1957. Kaikkiaan Suezilla palveli 438 suomalaista.
Sunny Lane
Ura
Sunny Lanen uraa tukevat ja hoitavat hänen vanhempansa, joiden kanssa hän asuu. Vanhemmat katsovat ja arvioivat seksikohtauksia, joissa Lane näyttelee. Lane antaa tunnustusta ”avomielisille”, pornouraa kohtaan suopeille vanhemmilleen. Hänen mielestään pornouralle siirtyminen on ollut helppoa lapsuudenkodin vapaan alastomuuden tähden.
Faust (vuoden 1926 elokuva)
Faust on vuonna 1926 valmistunut saksalainen mykkäelokuva, jonka ohjasi F. W. Murnau. Elokuva jäi Murnaun viimeiseksi työksi Saksassa.
Polyklooratut dibentsodioksiinit
Vaikutukset
Suurina pitoisuuksina dioksiinit aiheuttavat ihmisillä muun muassa klooriaknea. Eläinkokeissa on osoitettu, että dioksiinialtistus aiheuttaa kehityshäiriöitä ja syöpää. Myrkyllisin dioksiiniryhmä ovat ne dioksiinit, joissa on klooriatomi on para-asemassa suhteessa happeen, eli paikoissa numero 2, 3, 7 ja 8, esimerkiksi TCDD eli 2,3,7,8-tetrakloori-dibentso-p-dioksiini. TCDD on myrkyllisin synteettinen aine joillakin eläinlajeilla ja sitä käytetään dioksiinien myrkyllisyyden vertailuaineena. Sen toksisuusekvivalenttikerroin on yksi. Nimenomaan para-klooratut dioksiinit ovat erityisen hajoamattomia ilmeisesti siksi, ettei myrkkyjä poistava sytokromi P450 -entsyymi pysty hapettamaan niitä tehokkaasti.
Biecz
Biecz on kaupunki Vähä-Puolan voivodikunnassa Kaakkois-Puolassa Karpaattien vuoristossa. Se sijaitsee 50 kilometriä itään Nowy Sączista. Vuoden 2019 arvion mukaan Bieczissä asui 4 697 asukasta. Kaupunkioikeudet se sai vuonna 1257.
Pähkinäpensaat
Pähkinäpensaat (Corylus) on koivukasveihin (Betulaceae) kuuluva suku.
Jayde Riviere
Riviere pelasi aiemmin Michiganin yliopiston Wolverines-joukkueessa ja AFC Ann Arborissa. Hän siirtyi tammikuussa 2023 Englannin Superliigassa pelaavaan Manchester Unitediin.
Brigitte Becue
Brigitte Becue (s. 18. syyskuuta 1972 Oostende) on belgialainen uimari, joka osallistui uransa aikana neljiin olympialaisiin, alkaen vuodesta 1988. Hänen paras sijoituksensa olympialaisissa oli seitsemäs sija 200 metrin rintauinnissa vuonna 1996. Becue saavutti uransa aikana yhden MM-pronssin (vuonna 1994) sekä yhdeksän mitalia pitkän radan EM-kilpailuissa ja kolme mitalia lyhyen radan EM-kilpailuissa. Pitkän radan Euroopan-mestaruuden Becue voitti 200 metrin rintauinnissa Sheffieldissä 1993 sekä 100 metrin ja 200 metrin rintauinnissa Wienissä 1995. Lyhyen radan Euroopan-mestaruuden hän voitti 100 metrin rintauinnissa Sheffieldissä 1998 ja Lissabonissa 1999
Porvoon Liikenne
Porvoon Liikenne Oy on Koiviston Auto -yhtymään kuuluva Porvoon seudun suurin linja-autoyritys. Sen perusti vuonna 1925 porvoolainen autoilija Runar Kjällman.
Armas Salonen
Elämäkerta
Salosen vanhemmat olivat lääninrovasti Kaarlo Erkki Salonen ja tämän ensimmäinen puoliso Selma Selina Paaso. Hän pääsi ylioppilaaksi 1933 ja valmistui filosofian kandidaatiksi 1936, lisensiaatiksi 1939 ja tohtoriksi 1950.
Nokia-tili ja -palvelut
Toukokuussa 2011 Nokia ilmoitti käyttäjilleen luopuvansa Ovi-brändistä ja brändäävänsä Ovi-palvelut uudelleen Nokia-brändin alle kesäkuusta alkaen. Uudelleen brändäyksen oli määrä kattaa kaikki maat ja palvelut vuoden 2012 loppuun mennessä.
Nokian matkapuhelinten myynnin yhteydessä syyskuussa 2013 myös Nokia-palvelut lukuun ottamatta karttapalvelu HERE ä myytiin Microsoftille. Nokian puhelimet ja palvelut siirtyivät lopullisesti Microsoftille 25. huhtikuuta 2014. Microsoft lakkautti Nokia-tilin ja siihen liittyneet palvelut 24. huhtikuuta 2015.
Älä käännä heille selkääsi
Elokuva kertoo köyhän kaupunginosan high schooliin saapuvasta nuoresta opettajasta (Glenn Ford), joka yrittää saada otteen huonosti käyttäytyvistä nuoristaan.
Älä käännä heille selkääsi aloitti osaltaan rock and roll -musiikin suosion, sillä sen musiikkina kuullaan muun muassa Bill Haley & His Cometsin esittämä ”Rock Around the Clock”. Elokuva nosti kuukausia aiemmin julkaistun kappaleen Billboardin listaykköseksi, ja elokuvanäytöksissä esiintyi nuorison ilakointia ja paikoin myös rettelöintiä.
Zoltán Nemere
Nemere voitti kalpamiekkailun joukkuekilpailun olympiakultaa Tokiossa 1964 ja Méxicossa 1968. Ennen vuotta 1964 Unkari ei ollut voittanut yhtään olympiakultaa kalvalla – perinteisesti maan vahvin miekkailulaji on ollut säilä.
Rönö
Rönön kaupunginosaan kuulu pääsaaren ohella Honkasaari, Lehtosaari, Varvisaari ja Tiilissaari sekä muutama pienempi saari. Näistä Varvisaareen on siltayhteys Rönöstä. Rönössä ja sen lähisaarilla oli 1.1.2008 vain 15 työpaikkaa. Tämä kuvaa alueen painottumista lähes täysin asumis- ja virkistyskäyttöön. Alueella ei ole kauppoja eikä kioskeja. Lähin vastaava, kesä- ja tilausravintola Peräniemen kasino sijaitsee Väinölänniemen Rönön vastaisella laidalla. Linja-autoliikenne alueelle rajoittuu päiväsaikaan, välille 7–16.
Uranus (täsmennyssivu)
Uranus tarkoittaa seuraavia:
Cardiology
Ennen albumin julkaisua Good Charlotte esitti Eurooppa-kiertueellaan yhden uuden kappaleen tulevalta albumilta. Kappaleen nimi on Like It's Her Birthday, ja se on myös albumin ensimmäinen single. Single julkaistiin virallisesti 23. elokuuta 2010. Itse albumi ylsi Yhdysvaltain Billboard 200 -listan sijalle 31.